ການໂຈມຕີທາງອາກາດ ຂອງກຸ່ມອາຫຣັບ ທີ່ເຢເມັນ ດຳເນີນຕໍ່ໄປ ເປັນມື້ທີສີ່
ກຸ່ມປະ​ເທດ​ອາຫຣັບ ກ່າວ​ວ່າ ການ​ໂຈມ​ຕີ​ທາງ​ອາກາດ ຈະ​ດຳ​ເນີນ​ສືບ​ຕໍ່​ໄປ ຈົນເວລາໃດ ​ ພວກ​ກະບົດ Houthi ທີ່​​ອີຣ່ານໜຸນ​ຫຼັງ​ ຈະຖອນອອກ​​ໄປ ແລະຍອມ​ຈຳນົນ.
ບັນດາຜູ້ນຳປະເທດອາຫຣັບ ກ່າວວ່າ ການໂຈມຕີທາງອາກາດ ພາຍໃຕ້ການນຳພາຂອງ Saudi Arabia ຈະດຳເນີນສືບຕໍ່ໄປ ຈົນເວລາໃດ ພວກກະບົດ Houthi ທີ່ໄດ້ຮັບການໜຸນຫຼັງຈາກ ອີຣ່ານ ຖອນອອກໄປຈາກດິນແດນທີ່ພວກເຂົາໄດ້ຍຶດເອົາ ແລະ ຍອມຈຳນົນ ບັນດາຜູ້ນຳເຫຼົ່ານີ້ ໄດ້ມີຄຳຖະແຫຼງດັ່ງກ່າວ ໃນເວລາອັດກອງ ປະຊຸມສຸດຍອດຂອງສັນນິບາດຊາດອາຫຣັບ ທີ່ເມືອງ Sharm -el-Sheik ຂອງອີຈິບ ໃນວັນອາທິດມື້ນີ້ ໃນການຖະແຫຼງຕໍ່ກອງປະຊຸມໃນວັນເສົາວານນີ້ ປະທານາທິບໍດີ Abd-Rabbu Mansour Hadi ແຫ່ງເຢເມັນ ໄດ້ປະນາມພວກShi’ites ທີ່ຕໍ່ຕ້ານທ່ານ ຊຶ່ງສ່ວນຫຼາຍເປັນສະມາຊິກຂອງກຸ່ມຊົນເຜົ່າ Houthi ໃນເຢເມັນວ່າ ເປັນ ແລະ  ຂອງອີຣ່ານ ແຕ່ອີຣ່ານຢືນຢັນວ່າ ຕົນບໍ່ໄດ້ໃຫ້ເງິນທຶນ ຫຼືເຝິກແອບພວກກຳລັງ Shi’ite ໃນເຢເມັນນັ້ນ ບັນດາຜູ້ນຳໃນກອງປະຊຸມສຸດຍອດ ຍັງໄດ້ຕົກລົງ ທີ່ຈະຈັດຕັ້ງກຳລັງຮ່ວມອາຫຮັບຂຶ້ນ ເພື່ອ ຮັບມືກັບການຂົ່ມຂູ່ດ້ານຄວາມປອດໄພທີ່ກຳລັງເພີ້ມທະວີຂຶ້ນເລື້ອຍໆໃນພາກພື້ນນັ້ນ ຄາດວ່າ ການເຮັດລາຍລະອຽດ ກ່ຽວກັບອົງປະກອບ ແລະໂຄງຮ່າງຂອງກອງກຳລັງຮ່ວມ ດັ່ງກ່າວຂຶ້ນ ຈະໃຊ້ເວລາຫຼາຍເດືອນ ໃນຂະນະດຽວກັນ ຝູງເຮືອບິນລົບ ພາຍໃຕ້ການນຳພາຂອງ Saudi Arabia ກໍໄດ້ສືບຕໍ່ ໂຈມຕີເປົ້າໝາຍຕ່າງໆໃນພາກໃຕ້ຂອງເຢເມັນ ເປັນມື້ທີສີ່ລຽນຕິດ ໃນວັນອາທິດມື້ນີ້ ກຸ່ມປະສົມອາຫຣັບ ກ່າວວ່າ ບັດນີ້ ຕົນໄດ້ຄວບຄຸມທາງອາກາດທັງໝົດໃນເຂດນ່ານຟ້າ ຂອງເຢເມັນ ຫຼັງຈາກທຳລາຍພວກລູກສອນໄຟຕໍ່ຕ້ານອາກາດສະຍານຈາກພາກພື້ນ ດິນຂອງກຸ່ມ Houthi ເກືອບທັງໝົດແລ້ວໃນຄັງອາວຸດໃນເຂດອ້ອມແອ້ມເມືອງ Aden ແລະນະຄອນຫຼວງ Sana’a ນັ້ນ ລາຍງານຂ່າວຈາກເມືອງ Aden ເອງໃນວັນເສົາວານ ນີ້ ກ່າວເຖິງສະພາວະວຸ້ນວາຍແລະສັບສົນທາງພາກພື້ນດິນ ໂດຍມີພວກລັກຂະໂມຍປຸ້ນ ສະດົມເອົາສິ່ງຂອງໃນສະຖານທີ່ແຫ່ງຕ່າງໆຂອງລັດຖະບານ ແລະພວກທະຫານຂອງ ເຢເມັນໄດ້ຫັນປ່ຽນຄວາມຈົງຮັກພັກດີຂອງພວກເຂົາເຈົ້າ ໄປຍັງຝ່າຍກະບົດ ໃນວັນເສົາວານນີ້ເຊັ່ນກັນ ບັນດານັກການທູດນາໆຊາດ ແລະພວກເຈົ້າໜ້າທີ່ສະຫະປະ ຊາຊາດ ໄດ້ພາກັນຫຼົບໜີຈາກເມືອງ Aden ເມືອງໃຫຍ່ທິ່ສຳຄັນໃນພາກໃຕ້ຂອງເຢເມັນ ທີ່ເປັນຈຸດຂອງການສູ້ລົບກັນໃນເວລານີ້